CELEX: 52018PC0083
Language: hu
Date: 2018-03-02
Title: Javaslat A TANÁCS HATÁROZATA az Európai Unió által az EGT Vegyes Bizottságban az Európai Gazdasági Térségről szóló megállapodás XXII. mellékletének (Társasági jog) és 37. jegyzőkönyvének (a 101. cikkben hivatkozott listáról) módosításával kapcsolatban képviselendő álláspontról

EURÓPAI BIZOTTSÁG
            Brüsszel, 2018.3.2.
            COM(2018) 83 final
            2018/0039(NLE)
            Javaslat
            A TANÁCS HATÁROZATA
            az Európai Unió által az EGT Vegyes Bizottságban az Európai Gazdasági Térségről szóló megállapodás XXII. mellékletének (Társasági jog) és 37. jegyzőkönyvének (a 101. cikkben hivatkozott listáról) módosításával kapcsolatban képviselendő álláspontról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               •A javaslat indokai és céljai
            
            
               Az EGT Vegyes Bizottságnak a javasolt tanácsi határozathoz csatolt határozattervezete az EGT-megállapodás XXII. mellékletét (Társasági jog) és 37. jegyzőkönyvét (a 101. cikkben hivatkozott listáról) kívánja módosítani azzal a céllal, hogy belefoglalja a megállapodásba a közérdeklődésre számot tartó gazdálkodó egységek jogszabályban előírt könyvvizsgálatára vonatkozó egyedi követelményekről szóló 537/2014/EU rendeletet
                  1
                és az éves és összevont (konszolidált) éves beszámolók jog szerinti könyvvizsgálatáról szóló 2014/56/EU irányelvet
                  2
               .
            
            
               Az EGT Vegyes Bizottság csatolt határozattervezetében található kiigazítások esetében nem csupán a 2894/94/EK tanácsi rendelet értelmében vett technikai kiigazításról van szó. Az Unió álláspontját ennélfogva a Tanács alakítja ki.
            
            
               •Összhang a szabályozási terület jelenlegi rendelkezéseivel
            
            
               Az EGT Vegyes Bizottság csatolt határozattervezete már meglévő uniós politikát terjeszt ki az EGT-tag EFTA-államokra (Norvégiára, Izlandra és Liechtensteinre).
            
            
               •Összhang az Unió egyéb szakpolitikáival
            
            
               Az uniós vívmányoknak az EGT-tag EFTA-államokra történő kiterjesztése az EGT-megállapodásba történő belefoglalásuk révén az EGT-megállapodás azon céljaival és elveivel összhangban történik, hogy közös szabályokon és egyenlő versenyfeltételeken alapuló dinamikus és homogén Európai Gazdasági Térség jöjjön létre. 
            
            
               2.JOGALAP, SZUBSZIDIARITÁS ÉS ARÁNYOSSÁG
            
            
               •Jogalap
            
            
               Az EGT-megállapodásba belefoglalandó jogszabályok az Európai Unió működéséről szóló szerződés 50. és 114. cikkén alapulnak.
            
            
               Az Európai Gazdasági Térségről szóló megállapodás végrehajtására vonatkozó rendelkezésekről szóló 2894/94/EK tanácsi rendelet
                  3
                1. cikkének (3) bekezdése úgy rendelkezik, hogy a Tanács a Bizottság javaslata alapján kialakítja az ilyen határozatokról az Unió által képviselendő álláspontját. 
            
            
               Az EKSZ a Bizottsággal együttműködve benyújtja az EGT Vegyes Bizottság határozattervezetét a Tanácsnak az Unió álláspontjaként történő elfogadásra. Az EKSZ reményei szerint mihamarabb elő tudja terjeszteni ezt az álláspontot az EGT Vegyes Bizottságban.
            
            
               •Szubszidiaritás (nem kizárólagos hatáskör esetén) 
            
            
               A javaslat megfelel a szubszidiaritás elvének a következő miatt: 
            
            
               E javaslat célját, nevezetesen a belső piac homogenitásának biztosítását a tagállamok nem tudják kielégítően megvalósítani, és ezért e cél a hatások miatt uniós szinten jobban megvalósítható. 
            
            
               Az uniós vívmányok EGT-megállapodásba történő belefoglalásának eljárása az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendelettel összhangban zajlik, ami megerősíti a választott megközelítést. 
            
            
               •Arányosság
            
         
         
            
               Az arányosság elvének megfelelően ez a javaslat nem lépi túl az e cél eléréséhez szükséges mértéket.
            
            
               •A jogi aktus típusának megválasztása
            
            
               Az EGT-megállapodás 98. cikkének megfelelően a választott jogi aktus az EGT Vegyes Bizottság határozata. Az EGT Vegyes Bizottság biztosítja az EGT-megállapodás hatékony végrehajtását és érvényesülését. Ennek érdekében határozatokat kell hoznia az EGT-megállapodásban meghatározott esetekben. 
            
            
               3.AZ UTÓLAGOS ÉRTÉKELÉSEK, AZ ÉRDEKELT FELEKKEL FOLYTATOTT KONZULTÁCIÓK ÉS A HATÁSVIZSGÁLATOK EREDMÉNYEI
            
            
               •A jelenleg hatályban lévő jogszabályok utólagos értékelése / célravezetőségi vizsgálata
            
            
               Tárgytalan. 
            
            
               •Az érdekelt felekkel folytatott konzultációk
            
            
               Tárgytalan. 
            
            
               •Szakértői vélemények beszerzése és felhasználása
            
            
               Tárgytalan. 
            
            
               •Hatásvizsgálat
            
            
               Tárgytalan. 
            
            
               •Célravezető szabályozás és egyszerűsítés
            
            
               Tárgytalan. 
            
            
               •Alapjogok
            
            
               Tárgytalan. 
            
            
               4.KÖLTSÉGVETÉSI VONZATOK
            
            
               A közérdeklődésre számot tartó gazdálkodó egységek jogszabályban előírt könyvvizsgálatára vonatkozó egyedi követelményekről szóló 537/2014/EU rendelet és az éves és összevont (konszolidált) éves beszámolók jog szerinti könyvvizsgálatáról szóló 2014/56/EK irányelv EGT-megállapodásba való belefoglalásának nincsenek várható költségvetési vonzatai.
            
            
               5.EGYÉB ELEMEK
            
            
               •Végrehajtási tervek, valamint a nyomon követés, az értékelés és a jelentéstétel szabályai
            
         
         
            
               Tárgytalan. 
            
            
               •Magyarázó dokumentumok (irányelvek esetén)
            
            
               Tárgytalan. 
            
            
               •A javaslat egyes rendelkezéseinek részletes magyarázata
            
            
               Hivatkozások az 537/2014/EU rendeletben foglalt „uniós jogszabályokra”
            
            
               Az EGT-megállapodás 7. cikkével összhangban kizárólag az EGT-megállapodásba belefoglalt jogi aktusok kötelező erejűek az EGT-tag EFTA-államokra nézve. Ennélfogva az 537/2014/EU rendelet a) kiigazítása biztosítja, hogy az alkalmazandó uniós jogszabályokat fenntartó rendelkezések tükrözik, hogy az EGT összefüggésében a hivatkozási jogi keretet az EGT-megállapodás és az abban foglalt jogi aktusok jelentik.
            
            
               Az 537/2014/EU rendelet 41. és 44. cikke
            
            
               A rendelet 41. cikke átmeneti időszakokat vezet be a jogszabály szerint engedélyezett könyvvizsgálók és a könyvvizsgáló cégek rotációjára, valamint a jogszabály szerint engedélyezett könyvvizsgálók és a könyvvizsgáló cégek kiválasztási eljárásának kötelező megszervezésére vonatkozó kötelezettség hatálybalépésével kapcsolatban. A rendelet preambulumbekezdésében említettek szerint ezen átmeneti időszak „a jogbiztonság, valamint az e rendelettel bevezetett szabályokra való zavartalan áttérés érdekében” lényeges. E megfontolások egyaránt alkalmazandóak az EFTA-államokra. Mivel azonban a rendeletet az EU-ban való hatálybalépését követően foglalják bele az EGT-megállapodásba, az említett átmeneti időszakokat ki kell igazítani annak biztosítása érdekében, hogy az EFTA-államokban létrehozott vállalkozások is élvezhessék a kiigazítási időszak előnyeit. A b) kiigazítás ezért kiigazítja a 41. cikkben foglalt időpontokat, hogy igazodjon a rendeletet az EGT-megállapodásba belefoglaló vegyes bizottsági határozat hatálybalépésének időpontjához.
            
            
               A rendelet 44. cikke egy évvel késlelteti a könyvvizsgáló érdekelt felek általi kiválasztását korlátozó feltételek tilalmának hatálybalépését. A fent említett okoknál fogva a c) kiigazítás ezért értelemszerűen ezt az időpontot a Vegyes Bizottság jelen határozatának hatálybalépéséhez igazítja. 
            
            
               A 2006/43/EK irányelv 30c. cikkének (3) bekezdése
            
            
               Az EGT-megállapodás 7. cikkével összhangban kizárólag az EGT-megállapodásba belefoglalt jogi aktusok kötelező erejűek az EGT-tag EFTA-államokra nézve. Az Európai Unió Alapjogi Chartája az Unió elsődleges jogának eszköze, amely nem kötelező erejű a nem tagállamokra nézve és nem releváns az EGT összefüggésében. Ennélfogva a 2014/56/EU irányelv a) kiigazítása nem alkalmazza a 30c. cikk (3) bekezdésében foglalt, Chartára való hivatkozást.
            
            
               Az illetékes hatóságokra hárított azon kötelezettség, miszerint a szankciók közzététele során tiszteletben kell tartani az alapvető jogokat, különösen a magán- és családi élethez való jogot és a személyes adatok védelméhez való jogot, ily módon alkalmazandó az EGT-ben.
            
            
               2018/0039 (NLE)
            
            
               Javaslat
            
            
               A TANÁCS HATÁROZATA
            
            
               az Európai Unió által az EGT Vegyes Bizottságban az Európai Gazdasági Térségről szóló megállapodás XXII. mellékletének (Társasági jog) és 37. jegyzőkönyvének (a 101. cikkben hivatkozott listáról) módosításával kapcsolatban képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 50. és 114. cikkére, összefüggésben 218. cikkének (9) bekezdésével,
            
            
               tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre
                  4
                és különösen annak 1. cikke (3) bekezdésére, 
            
            
               tekintettel az Európai Bizottság javaslatára,
            
         
         
            
               mivel:
            
            
               (1)Az Európai Gazdasági Térségről szóló megállapodás
                  5
                (a továbbiakban: az EGT-megállapodás) 1994. január 1-jén hatályba lépett.
            
            
               (2)Az EGT-megállapodás 98. cikke szerint az EGT Vegyes Bizottság határozhat – többek között – az EGT-megállapodás XXII. mellékletének (Társasági jog) és 37. jegyzőkönyvének (a 101. cikkben hivatkozott listáról) módosításáról.
            
            
               (3)Az 537/2014/EU európai parlamenti és tanácsi rendeletet
                  6
                bele kell foglalni az EGT-megállapodásba.
            
            
               (4)A 2014/56/EU európai parlamenti és tanácsi irányelvet
                  7
                bele kell foglalni az EGT-megállapodásba.
            
            
               (5)Az EGT-megállapodás megfelelő érvényesülése érdekében az EGT-megállapodás 37. jegyzőkönyvét ki kell bővíteni, hogy magában foglalja az 537/2014/EU rendelettel létrehozott, az Európai Könyvvizsgálat-felügyeleti Szervek Bizottságát (CEAOB), és az említett bizottsággal való társulásra vonatkozó eljárások meghatározása érdekében módosítani kell az EGT-megállapodás XXII. mellékletét.
            
            
               (6)Az EGT-megállapodás XXII. mellékletét és 37. jegyzőkönyvét ezért ennek megfelelően módosítani kell. 
            
            
               (7)Az Unió által az EGT Vegyes Bizottságban képviselendő álláspontnak a csatolt határozattervezeten kell alapulnia,
            
            
               ELFOGADTA EZT A HATÁROZATOT: 
            
            
               1. cikk
            
            
               Az EGT Vegyes Bizottságban az EGT-megállapodás XXII. mellékletének (Társasági jog) és 37. jegyzőkönyvének (a 101. cikkben hivatkozott listáról) módosításával kapcsolatban az Unió nevében elfogadandó álláspont az EGT Vegyes Bizottság e határozathoz csatolt határozattervezetén alapul.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, -án/-én.
            
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        Az Európai Parlament és a Tanács 537/2014/EU rendelete (2014. április 16.) a közérdeklődésre számot tartó gazdálkodó egységek jogszabályban előírt könyvvizsgálatára vonatkozó egyedi követelményekről és a 2005/909/EK bizottsági határozat hatályon kívül helyezéséről (HL L 158., 2014.5.27., 77. o.).
               
               
                  
                     (2)
                  
                        Az Európai Parlament és a Tanács 2014/56/EU irányelve (2014. április 16.) az éves és összevont (konszolidált) éves beszámolók jog szerinti könyvvizsgálatáról szóló 2006/43/EK irányelv módosításáról (HL L 158., 2014.5.27., 196. o.).
               
               
                  
                     (3)
                  
                        HL L 305., 1994.11.30., 6. o.
               
               
                  
                     (4)
                  
                        HL L 305., 1994.11.30., 6. o.
               
               
                  
                     (5)
                  
                        HL L 1., 1994.1.3., 3. o. 
               
               
                  
                     (6)
                  
                        Az Európai Parlament és a Tanács 537/2014/EU rendelete (2014. április 16.) a közérdeklődésre számot tartó gazdálkodó egységek jogszabályban előírt könyvvizsgálatára vonatkozó egyedi követelményekről és a 2005/909/EK bizottsági határozat hatályon kívül helyezéséről (HL L 158., 2014.5.27., 77. o.).
               
               
                  
                     (7)
                  
                        Az Európai Parlament és a Tanács 2014/56/EU irányelve (2014. április 16.) az éves és összevont (konszolidált) éves beszámolók jog szerinti könyvvizsgálatáról szóló 2006/43/EK irányelv módosításáról (HL L 158., 2014.5.27., 196. o.).
               
            
      
    ---documentbreak--- 
      
         
               EURÓPAI BIZOTTSÁG
            Brüsszel,2018.3.2.
            COM(2018) 83 final
            MELLÉKLET
            a következőhöz:
            JavaslatA TANÁCS HATÁROZATA 
            az Európai Unió által az EGT Vegyes Bizottságban az Európai Gazdasági Térségről szóló megállapodás XXII. mellékletének (Társasági jog) és 37. jegyzőkönyvének (a 101. cikkben hivatkozott listáról) módosításával kapcsolatban képviselendő álláspontról
            
               
         
         
            
               MELLÉKLET
               AZ EGT VEGYES BIZOTTSÁG 
               
                  [szám] HATÁROZATA 
               
                  az Európai Gazdasági Térségről szóló megállapodás XXII. mellékletének (Társasági jog) és 37. jegyzőkönyvének (a 101. cikkben hivatkozott listáról) módosításáról
            
            
               AZ EGT VEGYES BIZOTTSÁG,
            
            
               tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 98. cikkére,
            
            
               mivel:
            
            
               (1)A HL L 170., 2014.6.11., 66. o. által helyesbített, a közérdeklődésre számot tartó gazdálkodó egységek jogszabályban előírt könyvvizsgálatára vonatkozó egyedi követelményekről és a 2005/909/EK bizottsági határozat hatályon kívül helyezéséről szóló, 2014. április 16-i 537/2014/EU európai parlamenti és tanácsi rendeletet
                  1
                bele kell foglalni az EGT-megállapodásba.
            
            
               (2)Az éves és összevont (konszolidált) éves beszámolók jog szerinti könyvvizsgálatáról szóló 2006/43/EK irányelv módosításáról szóló, 2014. április 16-i 2014/56/EU európai parlamenti és tanácsi irányelvet
                  2
                bele kell foglalni az EGT-megállapodásba.
            
            
               (3)Az EGT-megállapodás megfelelő érvényesülése érdekében az EGT-megállapodás 37. jegyzőkönyvét ki kell bővíteni, hogy magában foglalja az 537/2014/EU rendelettel létrehozott, az Európai Könyvvizsgálat-felügyeleti Szervek Bizottságát, és az említett bizottsággal való társulásra vonatkozó eljárások meghatározása érdekében módosítani kell az EGT-megállapodás XXII. mellékletét.
            
            
               (4)Az EGT-megállapodás XXII. mellékletét és 37. jegyzőkönyvét ezért ennek megfelelően módosítani kell,
            
            
               ELFOGADTA EZT A HATÁROZATOT:
            
            
               1. cikk
            
            
               Az EGT-megállapodás XXII. melléklete a következőképpen módosul:
            
            
               1.A 10f. pont (2006/43/EK európai parlamenti és tanácsi irányelv) a következőkkel egészül ki:
            
            
               „–32014 L 0056: Az Európai Parlament és a Tanács 2014. április 16-i 2014/56/EU irányelve (HL L 158., 2014.5.27., 196. o.).
            
            
               Az irányelv rendelkezései e megállapodás alkalmazásában a következő kiigazítással értendők:
            
            
               „A 30c. cikk (3) bekezdésében az EFTA-államok vonatkozásában az »Európai Unió Alapjogi Chartájában rögzített« szövegrész nem alkalmazandó.”
            
            
               2.A melléklet a 10i. pont (2013/34/EU európai parlamenti és tanácsi irányelv) után a következő szöveggel egészül ki:
            
            
               „10j.32014 R 0537: Az Európai Parlament és a Tanács 537/2014/EU rendelete (2014. április 16.) a közérdeklődésre számot tartó gazdálkodó egységek jogszabályban előírt könyvvizsgálatára vonatkozó egyedi követelményekről és a 2005/909/EK bizottsági határozat hatályon kívül helyezéséről (HL L 158., 2014.5.27., 77. o.), amelyet a HL L 170., 2014.6.11., 66. o. helyesbített.
            
            
               Az EFTA-államok társulására vonatkozóan a megállapodás 101. cikkével összhangban megállapított szabályok:
            
            
               Az EFTA-államok 2006/43/EK irányelv 32. cikkének (1) bekezdésében említett illetékes hatóságainak – az uniós tagállamok illetékes hatóságaival azonos feltételek mellett – joguk van teljes mértékben részt venni az Európai Könyvvizsgálat-felügyeleti Szervek Bizottságában (CEAOB), azonban szavazati joggal nem rendelkeznek. Az EFTA-államok tagjai a 30. cikk (6) bekezdése értelmében nem jogosultak a CEAOB elnöklésére.
            
         
         
            
               A rendelet rendelkezései e megállapodás alkalmazásában a következő kiigazításokkal értendők:
            
            
               a)Az »uniós és a nemzeti jogszabályokban« szövegrész helyébe az »EGT-megállapodásban vagy a nemzeti jogszabályokban« szövegrész lép és az »uniós vagy nemzeti jog« szövegrész helyébe az »EGT-megállapodás vagy nemzeti jog« szövegrész lép.
            
            
               b)A 41. cikkben az EFTA-államok tekintetében:
            
            
               i.a »2020. június 17-től« szövegrész helyébe a »…-i …/… EGT vegyes bizottsági határozat [e határozat] hatálybalépésének napját követő hat évvel« szövegrész lép;
            
            
               ii.a »2023. június 17-től« szövegrész helyébe a »…-i …/… EGT vegyes bizottsági határozat [e határozat] hatálybalépésének napját követő kilenc évvel« szövegrész lép;
            
            
               iii.a »2014. június 16.« szövegrész helyébe a »…-i …/… EGT vegyes bizottsági határozat [e határozat] hatálybalépésének napja« szövegrész lép;
            
            
               iv.a »2016. június 17-én« szövegrész helyébe a »…-i …/… EGT vegyes bizottsági határozat [e határozat] hatálybalépésének napját követő két évvel« szövegrész lép.
            
            
               c)A 44. cikkben az EFTA-államok tekintetében a »2017. június 17-től« szövegrész helyébe a »…-i …/… EGT vegyes bizottsági határozat [e határozat] hatálybalépésétől számított egy év elteltével« szövegrész lép.”
            
            
               2. cikk
            
            
               Az EGT-megállapodás 37. jegyzőkönyve a következő ponttal egészül ki:
            
            
               „40.Az Európai Könyvvizsgálat-felügyeleti Szervek Bizottsága (CEAOB) (537/2014/EU európai parlamenti és tanácsi rendelet).”
            
            
               3. cikk
            
            
               A HL L 170., 2014.6.11., 66. o. által helyesbített 537/2014/EU rendeletnek és a 2014/56/EU irányelvnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
            
            
               4. cikk
            
            
               Ez a határozat […]-án/-én lép hatályba, feltéve, hogy az EGT-megállapodás 103. cikkének (1) bekezdésében előírt összes bejelentést megtették*.
            
            
               
                  35. cikk
            
            
               Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
            
            
               Kelt Brüsszelben, -án/-én.
            
            
               
                     az EGT Vegyes Bizottság részéről
               
               
                     az elnök
                     
                     
                     
                     az EGT Vegyes Bizottság
                     titkárai
               
            
         
         
            
         
         
            
                  
                     (1)
                  
                        HL L 158., 2014.5.27., 77. o.
               
               
                  
                     (2)
                  
                        HL L 158., 2014.5.27., 196. o.
               
               
                  
                     (3)
                  *
                        [Alkotmányos követelmények fennállását nem jelezték.] [Alkotmányos követelmények fennállását jelezték.]